ขณะมีพสพ.กันผช.ไม่ได้หลั่งน้ำออกมา แต่ผญ.รู้สึกกังวลจึงทานยาคุมฉุกเฉินไปแล้วจะเป็นอะไรมั้ยคะ
สวัสดีค่ะ lalalalalaการมีเพศสัมพันธ์ไม่ได้ป้องกัน แม้ไม่ได้หลั่งใน ก็มีโอกาสตั้งครรภ์ได้ ดังนั้นในกรณีนี้จึงมีข้อบ่งชี้ในการใช้ยาคุมฉุกเฉินยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก